* ትካል **Volunteer Now** ንወለንታዊ ሓገዝ ኣብ ሰሜን ኣየርላንድ ክትጉስጉስን ደገፍ ክትህብን ኢዩ ስርሓ ናታ ሰብ መዚ ወለንታዊ ደገፍ (VSOs) ድማ ንዓኹም ዝሳማማዕ ወለንታዊ ዕዮ ኣብ ምርካብን ናብኡ ኣብ ምምልካትን ይሕግዙኹም።
* **ወለንታዊ ዕዮ ኣዝዩ ህቡብ ኢዩ ኣብ ሰሜን ኣየርላንድ** – ክሳብ 28% ዝበጽሑ እኹላት ሰባት ኣብ ዝተፈላለየ ወለንታዊ ዕዮ ይነጥፉ (ንኣብነት - ገንዘብ ሓገዝ ኣብ ምእካብ፡ ናይ ቤተ-ክርስትያን ወይ መንፈሳዊ ዕዮታት፡ ናይ ማሕበረሰብ ጉዳያት፡ ኣብ ኮሚቴታት፡ ምስ ህጻናት ኣብ ምዕያይ)። ብውልቅኹም ከም ኣካል ናይ ሓደ ጉጅለ ኮይንኩም ወለንታዊ ዕዮ ክተበርክቱ ትኽእሉ ኢኹም ወይ ድማ ኣብ ሓደ ጉዳይ ጥራይ ዓዪኹም ክትከዱ ትኽእሉ ኢኹም ወይ ድማ ከም ተመላላሲ ወይ ተደጋጋሚ ዕዮ ዘለዎ ልሙድ ወለንታዊ ሓገዝ ክትገብሩ ትኽእሉ ኢኹም።
* ወለንታዊ ሓገዝ ምግባር ምስቲ **ከባብያዊ ሕብረተሰብ ኣብ ምውህሃድ**፡ ሓደሽቲ ሰባት ክትላለዩ፡ ሓድሽ ክእለት ከተማዕብሉ፡ ክትዘናግዑ ከምኡ’ውን ኣእምሮኣውን ኣካላውን ጥዕናኹም ከተማዕብሉክሕግዘኩም ይኽእል ኢዩ።
* ወለንታዊ ሓገዝ **ክትገብርዎ ድሌት ስለዘለኩም ብነጻ ድሌትኩም** ጥራይ ክግበር ኣለዎ። ዝኾነ ሰብ ብዝኾነ ምኽንያት ተገዲዱ ወለንታዊ ሓገዝ ክገብር የብሉን። እንድሕር ሻቕሎት ወይ ስክፍታ ይስምዓኩም ኮይኑ በቲ ዝተተሓተትኩሞ ናይ ወለንታዊ ሓገዝ ዕዮ፡ ብኽብረትኩም ምስ Volunteer Now ተራኸቡ ምኽሪ ንክትረኽቡ።
* ንገለ ዕዮታት ንምርካብ **ቋንቋ ማሕለኻ ክኾውን** ከምዝኽእል ክትፈልጡ ኣለኩም። *ብዙሓት* ወለንታዊ ዕዮታት N.I. ቅጥዒ ክትመልኡ፡ ኣኼባታት ክትሳተፉ ከምኡ’ውን ስልጠና ክትገብሩ ቅድሚ ምጅማርኩም ክጠልቡኹም ኢዮም፡ እዚ ድማ ዳርጋ ኩሉ ብቋንቋ እንግሊዝኛ ኢዩ ክካየድ። ስለዚ፡ ሕጽረት ቋንቋ እንግሊዝኛኹም ነቲ ክትረኽብዎ ትኽእሉ ዕዮታት ክድርቶ ኢዩ። ዝክኣል ምስ ዝኾውን ኣብ ቅልጡፍ ግዜ ኣብ ዝኾነ ናይ ነጻ ናይ ቋንቋ እንግሊዝኛ ስልጠና ክትምዝገቡ ኣለኩም ከምኡ’ውን ክእለት ቋንቋ እንግሊዝኛኹም ኣማዕብሉ። ጽቡቕ ክእለት ቋንቋ እንግሊዝኛ ምህላው ንዝደለኹሞ ወለንታዊ ዕዮ ኣብ ምርካብ ኣዝዩ ክሕግዘኩም ኢዩ።
* ብዙሓት ወለንታዊ ዕዮታት **ምስ ክንክን ካልኦት ሰባት (ቆልዑ፡ ሕሙማት ወይ ኣረግቶት) ይተሓሓዙ ከምኡ’ውን ናይ ገበናዊ ታሪኽኩም ምፍታሽ ከድሊ’ዩ።** እዞም ፈተሻ **(ዝበሃሉ ፈተሻታት Access NI)** ዘይብልኩም ክኾኑ ዝኽእሉ ብዙሓት ዓይነታት ውልቃዊ መለለዪ ሰነዳት (ንኣብነት፡ ፓስፖርት፡ ፍቓድ መምርሒ መኪና፡ ወረቐት ልደት፡ ካርድ ሃገራዊ መድሕን) ክህልውኹም ይጠልቡ። ብተወሳኺ ልዕሊ 3 ዓመት ነባሪ ዝኾንኩም ክትኮኑ ይጠልብ። በዚ ምኽንያት’ዚ እቶም ፈተሽእ Access NI ዝጠልቡ ዕዮታት ንስኹም ክትመርጽዎም ዘየድሊ ኢዩ - ዝያዳ ብዛዕባ’ዞ እቶም VSOs ዝርከቡ ኣብ Volunteer Now ከማኽርኹም ይኽእሉ ኢዮም።
* ዝበዝሕ ግዜ ነብስኹም ባዕልኹም ኢኹም ካብን ናብን እቲ ቦታ ወለንታዊ ዕዮ ከተበጻጽሑ ዘለኩም። ናይ **ጉዕዞኹም ወጻኢታት ዝበዝሕ ግዜ ክኽፈለኩም ኢዩ** ግን እዚ ኩሉ ግዜ ሰለዘይኮነ ኣቐዲምኩም ኣረጋግጹ። ብተወሳኺ፡ ምምላስ ናይ ዝወጸ ገንዘብ ገለ ግዜ ክወስድ ይኽእል ኢዩ። በዚ ምኽንያት’ዚ ድማ ኣብ ጥቓኹም ኣብ ዝርከቡብ ዕድላት ወለንታዊ ሓገዝ ምዕያይ ዝያዳ ኣድማዒ ይኾውን።
* ሰራሕተኛታት Volunteer Now ንዘለኩም ዝኾነ ሕቶ ወይ ስክፍታ ክምልሱ ድሉዋት ኢዮም ስለዚ ተወከስዎም ኣብ ዝደለኹሞ ግዜ - ቁጽሪ ስልኮም 028 90 232020 ኮይኑ ኢሜይሎም ድማ info@volunteernow.co.uk